CELEX: 62007CJ0264
Language: ro
Date: 2008-01-31 00:00:00
Title: Hotărârea Curții (camera a șaptea) din 31 ianuarie 2008. # Comisia Comunităților Europene împotriva Republicii Elene. # Neîndeplinirea obligațiilor de către un stat membru - Directiva 2000/60/CE - Protecția și gestionarea apelor - Nerealizarea analizelor prevăzute - Necomunicarea rapoartelor de sinteză cerute. # Cauza C-264/07.

Hotărârea Curții (Camera a șaptea) din 31 ianuarie 2008 – Comisia/Grecia
      (Cauza C‑264/07)
      „Neîndeplinirea obligațiilor de către un stat membru – Directiva 2000/60/CE – Protecția și gestionarea apelor – Nerealizarea analizelor prevăzute – Necomunicarea rapoartelor de sinteză cerute”
      Acțiune în constatarea neîndeplinirii obligațiilor – Examinarea de către Curte a temeiniciei – Situație care trebuie luată în considerare – Situația la expirarea termenului stabilit în avizul motivat (art. 226 CE) (a se vedea punctul 10)
      Obiectul 
      
         
               Neîndeplinirea obligațiilor de către un stat membru – Încălcarea articolului 5 alineatul (1) și a articolului 15 alineatul
                  (2) din Directiva 2000/60/CE a Parlamentului European și a Consiliului din 23 octombrie 2000 de stabilire a unui cadru de
                  politică comunitară în domeniul apei (JO L 327, p. 1, Ediție specială, 15/vol. 6, p. 193) – Neprezentarea rapoartelor de sinteză
                  privind analizele cerute în temeiul articolului 5 în ceea ce privește anumite districte hidrografice – Nerealizarea analizelor
                  și a studiilor prevăzute la articolul 5 alineatul (1) din directivă
               
            Dispozitivul 
      
         
                  1)
               
               
                  
               
               
                  	Prin faptul că nu a efectuat, pentru fiecare district hidrografic aflat pe teritoriul său, o analiză a caracteristicilor acestuia,
                     un studiu de impact al activității umane asupra stării apelor de suprafață și a apelor subterane și o analiză economică a
                     utilizării apei, în conformitate cu specificațiile tehnice din anexele II și III la Directiva 2000/60/CE a Parlamentului European
                     și a Consiliului din 23 octombrie 2000 de stabilire a unui cadru de politică comunitară în domeniul apei, Republica Elenă
                     nu și‑a îndeplinit obligațiile care îi revin în temeiul articolului 5 alineatul (1) din această directivă și, prin faptul
                     că nu a prezentat rapoartele de sinteză cu privire la analizele cerute de această dispoziție, aceasta nu și‑a îndeplinit nici
                     obligațiile care îi revin în temeiul articolului 15 alineatul (2) din respectiva directivă.
                  
               
            
         
                  2)
               
               
                  
               
               
                  	Obligă Republica Elenă la plata cheltuielilor de judecată.